wickkiey/tamil-wikipedia-chunked huggingface dataset:
# பெட்ரோ பரேட்டோ டி ரெசென்டே

## வரலாறு

### இறப்பு

1629 இலிருந்து 1636 ஆம் ஆண்டுவரை கோவாவில் பணியாற்றிய ரெசென்டே 1651 ஆம் ஆண்டில் லிசுபனில் காலமானார்.
# பெட்ரோ பரேட்டோ டி ரெசென்டே

## ரெசென்டேயின் நூல்கள்

அந்தோனியோ பொக்காரோவினால் தொகுத்து அனுப்பப்பட்ட கிழக்கிந்தியாவைச் சேர்ந்த கோட்டைகள், குடியேற்றங்கள் குறித்த தகவல்களைக் கொண்ட ஆவணத்தின் மூலப்படி அதன் பிற படிகள் என்பவற்றுக்குப் புறம்பாக, "ரெசென்டேயின் கிழக்கிந்திய அரசு தொடர்பான நூல்" எனக் குறிப்பிடப்படும் ஏறத்தாழ அதே போன்ற கையெழுத்துப்படிகள் பாரிசில் உள்ள தேசிய நூலகத்திலும், இலண்டனில் உள்ள பிரித்தானிய நூலகத்திலும் காணப்படுகின்றன. ரெசென்டேயின் இந்த நூலில் பெருமளவுக்கு பொக்காரோவின் உரைப்பகுதியே பயன்படுத்தப்பட்டு உள்ளது. ஆனாலும், படங்கள் கூடுதலாகச் சேர்க்கப்பட்டுள்ளன. 1646 ஆம் ஆண்டைச் சேர்ந்த இலண்டனில் உள்ள படியில் 76 படங்கள் உள்ளன. இவற்றுள் 66 படங்கள் ரெசென்டேயுடையவை. ஏனைய பத்தும் பிறரால் வரையப்பட்டவை. 1636 ஆம் ஆண்டைச் சேர்ந்த பாரிசில் உள்ள படியில் 70 படங்கள் உள்ளன. இவை அனைத்தும் மூலப் படங்களில் இருந்து பெயர் தெரியாத ஒருவரால் படியெடுக்கப்பட்டவை.
# ஸ்டார் மா

**ஸ்டார் மா** என்பது ஐதராபாத்தினை தலைமையிடமாகக் கொண்டு செயல்படும் தெலுங்கு மொழித் தொலைக்காட்சி நிறுவனமாகும். கிபி 2002 ஆம் ஆண்டு பென்மத்ச முரளி கிருஷ்ணம் ராஜூ அவர்களால் தோற்றுவிக்கப்பட்டது. தெலுங்கில் மா என்றால் நம்முடைய என்று பொருள் தரும். நம்முடைய தொலைக்காட்சி என்ற பொருளில் மா தொலைக்காட்சி என்று பெயர் வைக்கப்பட்டுள்ளது. இந்தக் குழுவினர் மா மியூசிக், மா கோல்டு, மா மூவிசு என்ற பிற தொலைக்காட்சிகளையும் ஒளிபரப்புகின்றனர்.  
2017ஆம் ஆண்டு மா தொலைக்காட்சி ஸ்டார் இந்தியா மற்றும் வால்ட் டிஸ்னி கம்பெனி இந்தியா போன்ற நிறுவனங்களுக்கு சொந்தமாக்கி **ஸ்டார் மா** என்ற பெயரில் பெயர் மாற்றம் பெற்று தனது சேவையை வழங்கி வருகின்றது.
# ஓம் நம சிவாய (தொலைக்காட்சித் தொடர்)

**ஓம் நம சிவாய** என்பது சைவ சமயக் கடவுளான சிவபெருமானை முதன்மைபடுத்தி எடுக்கப்பட்ட இந்திய தொலைக்காட்சி தொடராகும். இத்தொடர் இந்து தொன்மவியலை அடிப்படையாகக் கொண்டது. இத்தொடரின் ஓம் நமசிவாய எனும் பஞ்சாச்சர மந்திரனை பெயராக கொண்டுள்ளது.  
இத்தொடரில் இந்துக் கடவுளான பார்வதி, தாட்சாயினி, பிரம்மா, திருமால் ஆகியோரும், இந்திரன், நாரதர் போன்றோரும் இடம்பெற்றுள்ளனர்.
# புதன் (இந்து சமயம்)

இந்துத் தொன்மவியலில், **புதன்** (*Budha*, ) என்பது மெர்க்குரி கோளுக்குக் கொடுக்கப்பட்ட பெயரும், நிலாவின் (தாராவுடன் அல்லது ரோகினியுடன்) மகனும் ஆவார். இவர் வணிகர்களின் கடவுளும் அவர்களின் பாதுகாப்புமாகும்.
# புதன் (இந்து சமயம்)

## தோற்றம்

சந்திர தேவன் சிவபெருமானை நோக்கி தவமிருந்து அவர் அருளால் கிரக அந்தஸ்தினைப் பெற்றார். அத்துடன் பிரஜாபதியான தட்சனின் இருபத்து ஏழு நட்சத்திரங்களையும் மணம் முடித்தார். அதனால் ஆணவம் கொண்டவராக மாறினார். அத்துடன் தேவர்களின் குருவான பிரகஸ்பதியின் மனைவி தாரையை கவர்ந்து சென்று அசுரர்களின் குருவான சுக்கிராச்சாரியாருடன் இணைந்தார். தேவர்களுக்கும் அசுரர்களுக்கும் போர் மூண்டது.  
பிரம்ம தேவர் அந்தப் போரை நிறுத்தி, சந்திர தேவரிடமிருந்து தாரைவை மீட்டார். ஆனால் தாரா கற்பமாக இருந்தார் என்பதால் பிரகஸ்பதி அவரை ஏற்கவில்லை. தாராவிற்கு குழந்தை பிறந்த பொழுது, அக்குழந்தை அழகும், ஒளியும் உடையதாக இருந்தது. அதனால் புதன் என்று அழைக்கப்பட்டார்.
# புதன் (இந்து சமயம்)

## இவற்றையும் காண்க

- நவ நாயகர்கள்
- சந்திர லோகம்
# மரியாவின் பெயர்கள்

''. ஓவியர்: பாஸ்குவேல் சாருலோ, 19ம் நூற்றாண்டு]]
**இயேசுவின் தாயான தூய மரியா** பல **பெயர்களால்** கிறித்தவர்களிடையே அறியப்படுகின்றார். இப்பெயர்களுள் பட்டங்கள் (ஆசி பெற்றவர், கன்னி, அன்னை), அடைமொழிகள் (விடியற்காலத்தின் விண்மீன், கடலின் விண்மீன் (Star of the Sea), விண் அரசி, எங்கள் மகிழ்ச்சியின் காரணம்), காரியப் பெயர்கள்(*கடவுளை ஏந்துபவர் (Theotokos)*, *முற்றிலும் தூயவர் (Panagia)*, இரக்கத்தின் அன்னை) மற்றும் அரோக்கிய அன்னை முதலிய பிற பெயர்களும் அடங்கும்.  
இப்பெயர்கள் அனைத்தும் இயேசுவின் தாயான தூய மரியா என்னும் ஒரு நபரையே குறிக்கும். இப்பெயர்கள் புனிதர்களின் உறவு நிலையினை ஏற்கும் கத்தோலிக்க திருச்சபை, கிழக்கு மரபுவழி திருச்சபை, கிழக்கத்திய மரபுவழி திருச்சபை, ஆங்கிலிக்கம் முதலிய பல சபைகளில் பயன்படுத்தப்படுகின்றன. மரியாவின் இப்பெயர்கள் ஏதேனும் இறையியட்கோட்பாடுகளின் பேரில் அமைந்திருக்கும். எனினும் பல பெயர்கள் கவிதை நடைக்காவவும் பயன்படுகின்றது. கலை வரலாற்றில் சித்தரிக்கப்பட்டிடுக்கும் வகையினைக்கொண்டும் மரியாவுக்கு பல பெயர்கள் உள்ளன.
# மரியாவின் பெயர்கள்

## மரியாவின் பழம்பெரும் பெயர்கள்

| மரியாமோட்ச அலங்காரி | Maria | *Mariam* (Μαριάμ), *Maria* (Μαρία) | அரபு மொழி: *Maryām* (مريم), சீனம்: (瑪利亞), காப்டிக்: *Mariam*, பிரான்சிய மொழி : Marie, இடாய்ச்சு மொழி: Maria, இத்தாலிய மொழி: Maria, அரமேயம்: *Maryām* (מרים), மால்திய மொழி: Marija, போர்த்துக்கேய மொழி: Maria, உருசிய மொழி: *Marija* (Мария), எசுப்பானியம்: María, சிரியாக்: *Mariam*, வியட்நாமிய மொழி: *Maria*; *Marija* |
| --- | --- | --- | --- |
| "அருள்மிகப் பெற்றவர்", "அருள் நிரைந்தவர்" | *Gratia plena*, *Beata*, *Beatissima* | *kecharitomene* (κεχαριτωμένη) | இல் உள்ளபடி கபிரியேல் என்னும் வானதூதரின் வாழ்த்து. |
| கன்னி | *Virgo* | *Parthenos* (Παρθένος) | அந்தியோக்கு இஞ்ஞாசியார் மரியாவின் கன்னித்தன்மையினையும், கடவுளின் தாய்த்தன்மையினையும் எடுத்தியம்பி ஊள்ளார். |
| எங்கள் மீட்பின் காரணமே | *causa salutis* | முதன்முதலில் இப்பெயரினை பயன்படுத்தியவர் புனித இரனேயு (150&ndash;202); |  |
| "Advocate of Eve" | *advocata Evæ* | முதன்முதலில் இப்பெயரினை பயன்படுத்தியவர் புனித இரனேயு (150&ndash;202); |  |
| கடவுளின் தாய் | *Mater Dei* | *Meter Theou* (Μήτηρ Θεοῦ) | இப்பதம் பொதுவாக ΜΡ ΘΥ என கிரேக்க திருவோவியங்களில் காட்சிப்படுத்தப்படும்; |
| கடவுளைத் தாங்குபவர் | *Deipara*, *Dei genetrix* | *இறைவனின் தாய்* (Θεοτόκος) | கிறிஸ்தியல் தாக்கங்கள் உடைய இப்பெயர் கிழக்கு கிறித்தவ திருச்சபைகளின் மிகவும் பயன்படுத்தப்படுகின்றது. முதலாம் எபேசு சங்கம் இப்பெயரினை அதிகாரப்பூர்வமாக அறிவித்தது. |
| முப்போதும் கன்னி | *semper virgo* | *aie-parthenos* (ἀειπάρθενος) |  |
| "புனித மரியா", "தூய மரியா" | *Sancta Maria* | *Hagia Maria* (Ἁγία Μαρία) | கிரேக்க திருச்சபைகளில் ஆரம்பமான இது இப்போது கிழக்கு கிறித்தவ திருச்சபைகளில் பெரிதும் பயன்படுத்தப்படுவதில்லை; |
| "மிகவும் புனிதமானவர் " ("Most Holy") | *Sanctissima*, *tota Sancta* | *Panagia* (Παναγία) |  |
| "மிகவும் தூயவர்" ("Most Pure") | *Purissima* |  |  |
| "அமல உற்பவம்" | *immaculata* | *akeratos* (ἀκήρατος) |  |
| "தலைவி", "எஜமாணி" | *Domina* | *Despoina* (Δέσποινα) | "Madonna" (இத்தாலியத்தில் *Madonna*, *ma* "my" + *donna* "lady"; இலத்தீன் *domina*); மேலும், "Notre Dame" (French: *Notre Dame*); |
| "விண் அரசி" | *Regina Coeli*, *Regina Caeli* | மரியா இல் உள்ள பெண் என உருவகப்படுத்தி; |  |
| "கடலின் விண்மீன்" | *stella maris* | முதன்முதலில் இப்பெயரினை பயன்படுத்தியவர் புனித ஜெரோம்; |  |
| "ஞானத்துக்கு இருப்பிடம்" | *Sedes sapientiae* |  |  |
| "எங்கள் மகிழ்ச்சியின் காரணம்" | *Causa nostrae laetitiae* |  |  |
| "கிறித்தவர்களின் சகாய அன்னை" | *Auxilium christianorum* |  |  |
# மரியாவின் பெயர்கள்

## திருவோவியங்களில் மரியாவின் காரியப்பெயர்கள்

| ***Hodegetria***  
"வழியை அறிந்தவர்" | பைசாந்தியம் | மரியா தனது இடது கையில் கிறிஸ்துவை ஏந்தியுள்ளார் தனது வலது கையால் அவர் *வழி*யான இயேசுவை சுட்டிக்காட்டுகின்றார்; |  |
| --- | --- | --- | --- |
| ***Sedes Sapientiae***  
"ஞானத்துக்கு இருப்பிடம்/அரியனை" | Romanesque | கிறிஸ்து அவரது தாயா மரியாள் மடியில் அமர்ந்துள்ளார், இங்கே மரியா "ஞான அரியனையாக" அடையாளப்படுத்தப்படுகின்றார். |  |
| "**கோதிக் அன்னை**" | கோதிக் கலை | பைசாந்திய கலைவடிவில் பரியா நின்றவாறு குழந்தை இயேசுவைத்தாங்கியப்படி |  |
| ***Madonna Lactans***  
"பாலூட்டும் அன்னை" | Renaissance, and others | மரியா குழந்தை இயேசுவுக்கு பாலூட்டுவது போல; |  |
| ***Mater Misericordiae***  
"இரக்கத்தின் அன்னை" | கோதிக் கலை, மறுமலர்ச்சி (ஐரோப்பா), Baroque | ஒரு அரசியின் உடையில் வானதூதர் புடைசூழ மரியா தனது பக்தர்களைக்காப்பது போல சித்தரிக்கப்பட்டுள்ளார்; முதல் 13 நூற்றாண்டின் பிற்பகுதியில் மத்திய ஐரோப்பா மற்றும் இத்தாலியில் எழுந்த சித்திர வகை; |  |
| ***Maestà***  
"கடவுளைத்தாங்கும் கன்னி" | கோதிக் கலை | மரியா கிறிஸ்து குழந்தையினை மடியில் வைத்திருக்கும் படியாக, மாட்சிமையோடு அரியனையில் அமர்ந்தவாறு; |  |
| ***தாயும் சேயும்***  
"வியாகுல அன்னை" | கோதிக் கலை, மறுமலர்ச்சிக்காலம், பரோக் | இயேசு சிலுவையில் மரித்தப்பின்னர் மரியாள் கிறிஸ்துவின் உடலை மடியில் ஏந்தியவாறு; இந்த வகை சித்தரிப்பு ஜெர்மனியில் 13 ஆம் நூற்றாண்டில் முதலில் உருவானது; |  |
| ***Mater Amabilis***  
"அன்பு நிரை அன்னை"  
பொதுவாக, "**அன்னையும் குழந்தையும்**" என இப்படம் அறியப்படுகின்றது | Renaissance, Baroque | பொதுவாக மேற்கத்திய பகுதிகளில் கன்னிமரியாவின் சித்தரிப்பு; | } |
# ராசு மதுரவன்

**ராசு மதுரவன்** என்பவர் ஒரு தமிழ்த் திரைப்பட இயக்குநர் ஆவார். கருப்பையா எனும் இயற்பெயருடைய இவர் மதுரை மாவட்டம், நிலக்கோட்டை அருகிலுள்ள அணைப்பட்டி எனும் ஊரைச் சேர்ந்தவர். தமிழ்த் திரைப்பட இயக்குநர் மணிவண்ணனிடம் உதவியாளராகப் பணிபுரிந்த இவர் பூமகள் ஊர்வலம் எனும் தமிழ்த் திரைப்படம் மூலம் இயக்குநராக அறிமுகமானார். இவர் மாயாண்டி குடும்பத்தார், கோரிப்பாளையம், முத்துக்கு முத்தாக, பாண்டி ஒலிபெருக்கி நிலையம் போன்ற தமிழ்த் திரைப்படங்களை இயக்கியுள்ளார்.
# ராசு மதுரவன்

## மரணம்

ராசு மதுரவனுக்கு புகையிலை போடும் பழக்கம் இருந்தது. இதனால் இவருக்குத் தொண்டை புற்றுநோய் ஏற்பட்டது. புற்றுநோயின் தாக்கத்தால் அவதிப்பட்ட இவர் சூலை 8, 2013இல் மருத்துவமனை ஒன்றில் சிகிச்சை பலனளிக்காமல், தன்னுடைய 49வது வயதில் மரணமடைந்தார்.
# சொல் (பொருள், நிகண்டு-வழி)

நிகண்டு நூல்கள் தமிழியில் உள்ள சொற்களில் புழக்கத்தில் இல்லாத பொருளைக் குறிப்பிடும் அகராதி போன்றவை. அவை மூன்று வகையாகச் சொற்களைப் பாகுபடுத்திக்கொண்டு பொருளைக் கூறுகின்றன.
1. ஒரு பொருளையோ, பல பொருளையோ குறிக்கும் ஒருசொல்
1. எண்ணிட்டுத் தொகைப்படுத்திக் காட்டும் எண் குறியீடுகள்
இவற்றில் ஒருசொல் பல பொருளைக் குறிப்பனவாகத் தொகுத்துக் காட்டப்பட்டுள்ள சொற்கள் திரட்டி அகரவரிசைப் படுத்தப்பட்டு இங்குத் தரப்படுகின்றன.
# கெர்லிங்கென்

**கெர்லிங்கென்** (*Gerlingen*) டாயிட்ச்சுலாந்தின் பாடன் வுயுர்ட்டம்பெர்க் மாநிலத்தில் உள்ள இசுடுட்கார்ட் நகரத்தின் வடமேற்குப் பகுதியில் உள்ள ஒரு நகரம். வைலிம்டார்ப், லியோன்பெர்கு, டிட்ச்சிங்கென் ஆகிய ஊர்கள் இதனைச் சுற்றி அமைந்துள்ளன.
# கெர்லிங்கென்

## புவியியல்

கெர்லிங்கென் லுட்விக்சுபெர்க் மாவட்டத்தின் தென்கோடியில் அமைந்துள்ள ஒரு நகராட்சி. கடல் மட்டத்தில் இருந்து 336 மீட்டர் உயரத்தில் அமைந்துள்ளது. இது ஒரு மலைப்பாங்கான பகுதியாகும்.
# கெர்லிங்கென்

## நகர அருங்காட்சியகம்

கெர்லிங்கெனில் ஒரு நகர அருங்காட்சியகம் உள்ளது. இந்த அருங்காட்சியகத்தில் கடந்த காலங்களில் மக்கள் பயன்படுத்திய பொருட்கள் காட்சிக்கு வைக்கப்பட்டுள்ளன. இக்கட்டிடம் மூன்று தளங்களைக் கொண்டது. இரண்டாம் உலகப்போருக்குப் பின்னர் இங்கு வந்து வாழ்ந்த அங்கேரி மக்களின் வாழ்க்கை, பண்பாட்டைக் காட்டும் பொருட்களும் இங்குள்ளன. முன்பு பள்ளிக்கூடமாக இருந்த இக்கட்டிடம் பின்னர் அருங்காட்சியகமாக மாற்றப்பட்டுள்ளது.
# கெர்லிங்கென்

## போக்குவரத்து

இங்கு பேருந்து, மற்றும் நகர்ப்புற இரயில் வசதிகள் உள்ளன.
# மானிட மர்ம சாத்திரம்

**மானிட மர்ம சாத்திரம்** அல்லது **சிசு உற்பத்தி சிந்தாமணி** என்பது 1921 இல் சாமுவேல் என்பவரால் தமிழில் வெளியிடப்பட்ட மருத்தவ நூல் ஆகும் இந்த நூல் சுமார் 1000 பக்கங்களைக் கொண்டது. இந்த நூல் மகப்பேறு மருத்துவம் மற்றும் பிறப்பு உறுப்புக்கள் பற்றிக் கூறுகிறது.
# சென்னை மாகாணத் தமிழ்ச் சங்க கலைச்சொல்லாக்கக் குழு

**சென்னை மாகாணத் தமிழ்ச் சங்க கலைச்சொல்லாக்கக் குழு** என்பது 1934 இல் சென்னை மாகாணத் தமிழ்ச் சங்கத்தால் நிறுவப்பட்ட ஒரு குழுவாகும். இக் குழு 60 தமிழ் அறிஞர்களைக் கொண்டிருந்தது. இக் குழு நான்கு ஆண்டுகள் பணி செய்து எட்டுத் துறைகளில் 5300 கலைச்சொற்களை 1936 ஆம் ஆண்டு வெளியிட்டது. தமிழில் கலைச்சொல்லாக்கதுக்கென முதலில் அமைக்கப்பட்ட குழுக்களில் இதுவும் ஒன்றாகும். இக் கலைச்சொற்கள் பெரும்பாலும் பிற மொழிகளில் அமைந்து இருந்ததால் பல விமர்சனங்களை எதிர்கொண்டது..
# நீரகக்கரிமம்

**நீரகக்கரிமம்** (*hydrocarbon*, ஐதரோகார்பன் அல்லது ஹைட்ரோகார்பன்) என்பது கரிமம் (C), நீரியம் (H) அணுக்களால் ஆன வேதிச் சேர்மங்களைக் குறிக்கும். நீரகக்கரிமங்கள் கரிம அணுக்களை பிணைச் சட்டமாகக் கொண்டு நீரிய அணுக்கள் இச்சட்டத்துடன் இணைந்துள்ளன. தீப்பற்றி எரியக்கூடிய தன்மை கொண்ட நீரகக்கரிமங்களே இயற்கை எரிபொருட்களான பெட்ரோலியம், நிலக்கரி, இயற்கை எரிவாயு போன்றவற்றில் காணப்படும் முதன்மைக்கூறு ஆகும். இயற்கையில் மிகுந்திருக்கும் நீரகக்கரிம சாணவளி ஆகும்.  
கரிம வேதியியலில், ஐதரோகார்பன்களில் இருந்து ஒரு ஐதரசன் அணுவை நீக்குவதற்கு பயன்படும் வினைத்தொகுதிகளை ஐதரோ கார்பைல்கள் என்பர். அரோமேட்டிக்கு ஐதரோகார்பன்கள் (நறுமணமுள்ளவை), ஆல்க்கேன்கள், ஆல்க்கீன்கள், சைக்ளோ ஆல்க்கேன்கள், ஆல்க்கைன்கள் ஆகியன ஐதரோகார்பன்களின் பிற வகைகளாகும்.  
பெரும்பாலான ஐதரோ கார்பன்கள் இயற்கையில் பூமியில் இருந்தே கிடைக்கின்றன. பெட்ரோலியம், நிலக்கரி, இயற்கை வளி ஆகியன சிதைவுற்று வெளிப்படுத்தும் அதிக அளவிலான கார்பன் மற்றும் ஐதரசன் அணுக்கள் பிணைந்து வரம்பற்ற நெடுந் தொடர் சங்கிலியாக சேர்மங்களைத் தருகின்றன.
# நீரகக்கரிமம்

## ஐதரோகார்பன்களை வகைப்படுத்துதல்

அடிப்படை மற்றும் பயன்சார்ந்த வேதியியலின் பன்னாட்டு சங்கப் (IUPAC) பெயரிடும் முறையின் அடிப்படையில் ஐதரோகார்பன்கள பின்வருமாறு வகைப்படுத்தப்படுகின்றன: நிறைவுற்ற ஐதரோகார்பன்கள், நிறைவுறா ஐதரோ கார்பன்கள்
# நீரகக்கரிமம்

## ஐதரோகார்பன்களை வகைப்படுத்துதல்

### நிறைவுற்ற ஐதரோ கார்பன்கள்

நிறைவுற்ற ஐதரோ கார்பன்கள் அல்லது ஆல்கேன்கள் என்பவை கார்பன் மற்றும் ஐதரசன் அணுக்கள் ஒற்றைப் பிணைப்பால் இணந்திருக்கும் எளிய சேர்மங்களாகும். நிறைவுற்ற ஐதரோ கார்பன்கள் உருவாக்கத்திற்கான பொதுவாய்ப்பாடு CnH2n+2 (வளையமற்ற சங்கிலித் தொடர் அமைப்பு கொண்ட சேர்மங்களுக்கு மட்டும்) பெட்ரோல் மற்றும் கச்சா எண்ணெயை அடிப்படையாகக் கொண்டு பெறப்படும் நிறைவுற்ற ஐதரோ கார்பன்களில் கார்பன் அணுக்கள் நேர்கோட்டு அமைப்பிலோ, அல்லது கிளை சங்கிலித் தொடர் அமைப்பிலோ அமைந்துள்ளன.ஒரே மூலக்கூறு வாய்ப்பாட்டையும் வெவ்வேறு மூலக்கூறு அமைப்புகளையும் கொண்டிருக்கும் சேர்மங்களை அமைப்பு மாற்றியங்கள் என்பர். 3மீத்தைல் எக்சேன் மற்றும் அதன் உயர்வரிசை சேர்மங்கள்,பச்சையம் மற்றும் தோக்கோபெரோல் முதலியன அமைப்பு மாற்றியத்திற்கு எடுத்துக்காட்டுகளாகும்
# நீரகக்கரிமம்

## ஐதரோகார்பன்களை வகைப்படுத்துதல்

### நிறைவுறா ஐதரோ கார்பன்கள்

நிறைவுறா ஐதரோ கார்பன்கள் என்பவை ஒன்று அல்லது ஒன்றுக்கு மேற்பட்ட இரட்டை அல்லது முப்பிணைப்பு கார்பன் அணுக்களைக் கொண்ட கரிமச்சேர்மங்களாகும். இரட்டைப்பிணைப்பை கொண்டுள்ள சேர்மங்கள் ஆல்க்கீன்கள் என்றழைக்கப்படுகின்றன. ஆல்க்கீன்கள் உருவாக்கத்திற்கான பொதுவாய்ப்பாடு C<sub>n</sub>H<sub>2n</sub> (வளையமற்ற சங்கிலித் தொடர் அமைப்பு கொண்ட சேர்மங்களுக்கு மட்டும்) ஆகும். முப்பிணைப்பை கொண்டுள்ள சேர்மங்கள் ஆல்கைன்கள் என்றழைக்கப்படுகின்றன. ஆல்க்கைன்கள் உருவாக்கத்திற்கான பொதுவாய்ப்பாடு C<sub>n</sub>H<sub>2n-2</sub> ஆகும்
# நீரகக்கரிமம்

## ஐதரோகார்பன்களை வகைப்படுத்துதல்

### வளைய ஆல்க்கேன்கள்

வளைய ஆல்கேன்கள் என்பவை ஒன்று அல்லது ஒன்றுக்கு மேற்பட்ட கார்பன் வளையங்களை அச்சேர்மத்தின் மூலக்கூறு அமைப்பில் கொண்டிருக்கும். ஒரு கார்பன் வளையம் கொண்ட நிறைவுற்ற வளைய ஆல்கேன்களின் பொது வாய்ப்பாடு C<sub>n</sub>H<sub>2n</sub> + ஒரு வளையம்.
# நீரகக்கரிமம்

## ஐதரோகார்பன்களை வகைப்படுத்துதல்

### நறுமணமுள்ள ஐதரோ கார்பன்கள்

நறுமணமுள்ள (அரொமேட்டிக்) ஐதரோ கார்பன்கள் என்பவை குறைந்தது ஒரேயொரு பென்சீன் வளையத்தையாவது அதன் மூலக்கூறு அமைப்பில் கொண்டிருக்கும். ஐதரோகார்பன்களால் வாயுக்களாகவும் (மீத்தேன், புரேப்பேன்) நீர்மமாகவும் (எக்சேன், பென்சீன் ) மெழுகு அல்லது குறைந்த உருகுநிலை கொண்ட திடப்பொருளாகவும் ( பாரபின்கள், நாப்தலீன்கள்) அல்லது பலபடிகளாகவும் ( பாலி எத்திலீன், பாலி புரோபைலின் மற்றும் பாலி ஸ்டைரீன்) இருக்க முடிகிறது.
# நீரகக்கரிமம்

## வினைகள்

ஐதரோ கார்பன்கள் முக்கியமான மூன்று வகை வினைகளில் ஈடுபடுகின்றன. அவை
- பதிலீட்டு வினைகள்
- கூட்டு வினைகள்
- எரிதல் வினைகள்
# நீரகக்கரிமம்

## வினைகள்

### பதிலீட்டு வினைகள்

நிறைவுற்ற ஐதரோ கார்பன்களில் மட்டும் பதிலீட்டு வினைகள் நிகழ்கின்றன. இவற்றில் கார்பன் – கார்பன் ஒற்றைப் பிணைப்பு இருக்கும். இவ்வினையில் ஓர் ஆல்க்கேன் குளோரின் மூலக்கூறுடன் வினைபுரிகிறது. குளோரின் அணுக்களில் ஒன்று ஆல்க்கேனில் உள்ள ஐதரசன் அணுவை இடப்பெயர்ச்சி செய்கிறது. இது ஐதரோகுளோரிக் அமிலமாகவும் அதே நேரத்தில் ஒரு குளோரின் அணுவைக் கொண்ட ஐதரோகார்பனாகவும் உருவாகிறது.
:CH<sub>4</sub> + Cl<sub>2</sub> → CH<sub>3</sub>Cl + HCl
:CH<sub>3</sub>Cl + Cl<sub>2</sub> → CH<sub>2</sub>Cl<sub>2</sub> + HCl
இவ்வாறு கார்பன் டெட்ராகுளோரைடு உருவாகும் வரை பதிலீடுகள் நிகழ்கின்றன. CCl<sub>4</sub>
:C<sub>2</sub>H<sub>6</sub> + Cl<sub>2</sub> → C<sub>2</sub>H<sub>5</sub>Cl + HCl
:C<sub>2</sub>H<sub>4</sub>Cl<sub>2</sub> + Cl<sub>2</sub> → C<sub>2</sub>H<sub>3</sub>Cl<sub>3</sub> + HCl
இவ்வாறு எக்சாகுளோரோ ஈத்தேன் உருவாகும் வரை வினை நிகழ்கிறது. C<sub>2</sub>Cl<sub>6</sub>
# நீரகக்கரிமம்

## வினைகள்

### கூட்டு வினைகள்

ஆல்க்கீன்கள் மற்றும் ஆல்க்கைன்கள் கூட்டு வினைகளில் பங்கேற்கின்றன. இவ்வினையில் ஒரு ஆலசன் மூலக்கூறு ஐதரோகார்பனிலு உள்ள இரட்டைப்பிணைப்பு அல்லது முப்பிணைப்பை உடைத்து ஒரு பிணைப்பு உருவாகிறது. புரோமின், குளோரின் போன்ற ஆலைடுகள் ஆல்க்கீன்களுடன் வினை புரிந்து டை ஆலைடுகள் உருவாகின்றன. புரோமின் இவ்வினையில் நிறமிழக்கிறது. சேர்மங்களின் நிரைவுறாத்தன்மையை கண்டறிய உதவும் சோதனையாகவும் இவ்வினை பயன்படுகிறது.  
ஆல்க்கீன்களைப் போலவே ஆல்கைன்களும் ஐதரசன் ஆலைடுடன் வினைபுரிந்து எதிர்பார்க்கும் விளைபொருட்களைக் கொடுக்கின்றன. ஆல்கைன்களுடன் ஆலசன் அமிலங்கள் இரண்டு படிகளில் நிகழ்கின்றன. சீர்மையான ஆல்க்கைனுடன் ஐதரசன் ஆலைடு கூடி முதலில் சீர்மையற்ற ஆல்கீன் பெறுதி கிடைக்கிறது. ஐதரசன் ஆலைடின் இரண்டாவது மூலக்கூறு மார்காவ்னிகாவ் விதியின்படி கூட்டு வினையில் ஈடுபடுகிறது. சீர்மையற்ற ஆல்க்கைன்களுடன் ஆலசன் அமிலம் கூடும்போது இரண்டு படிகளிலுமே மார்காவ்னிகாவ் விதி கடைபிடிக்கப்படுகிறது.
# நீரகக்கரிமம்

## வினைகள்

### எரிதல் வினைகள்

உலகத்தின் தற்போதைய மின்னாற்றல் மற்றும் வெப்ப ஆற்றல் தேவைக்கு ஐதரோகார்பன்கள் முக்கிய ஆதாரமாக உள்ளன. ஏனெனில், பெட்ரோலியம், இயற்கை எரிவாயு போன்ற ஐதரோகார்பன்கள் எரியும்போது உற்பத்தியாகும் வெப்பஆற்றல் நேரடியாக தண்ணீர் சூடேற்றிகளில் பயன்படுத்தப்பட்டு மீண்டும் சுழற்சிக்குப் பயன்படுகிறது. மின்னாற்றல் உற்பத்தி நிலையங்களில் மின்னாற்றல் உற்பத்திக்கும் இதே கொள்கை பயன்படுத்தப்படுகிறது.  
பொதுவாக ஐதரோகார்பன்கள் ஆக்சிசனுடன் சேர்ந்து எரிகின்றன. அவ்வாறு எரியும்போது அவை நீராவி, கார்பன்டைஆக்சைடு மற்றும் வெப்பத்தை உண்டாக்குகின்றன. எளிய ஐதரோகார்பனான மீத்தேன் கீழ்கண்டவாறு எரிகிறது  
CH<sub>4</sub> + 2 O<sub>2</sub> → 2 H<sub>2</sub>O + CO<sub>2</sub> + ஆற்றல்  
மிகக்குறைந்த அளவு காற்றில் மீத்தேன் எரியும்போது கார்பன் மோனாக்சைடு வாயுவும் நீராவியும் உருவாகின்றன  
2 CH<sub>4</sub> + 3 O<sub>2</sub> → 2CO + 4H<sub>2</sub>O  
புரோபேன் என்னும் ஐதரோகார்பன் கீழ்கண்டவாறு எரிகிறது  
C<sub>3</sub>H<sub>8</sub> + 5 O<sub>2</sub> → 4 H<sub>2</sub>O + 3 CO<sub>2</sub> + ஆற்றல்  
C<sub>n</sub>H<sub>2n+2</sub> + (3n+1)/2 O<sub>2</sub> → (n+1) H<sub>2</sub>O + n CO<sub>2</sub> + ஆற்றல்  
ஐதரோகார்பன்கள் காற்றில் எரிகின்ற வினை வெப்ப உமிழ் வினைக்கு எடுத்துக்காட்டாகும். ஐதரோகார்பன்களை அடிப்படை புளோரினுடன் சேர்த்தும் எரிக்கவியலும். இவ்வினையில் கார்பன் டெட்ரா புளோரைடு மற்றும் ஐதரசன் புளோரைடு ஆகியன விளைகின்றன.
# நீரகக்கரிமம்

## ஐதரோ கார்பன்களின் பயன்கள்

தற்கால நாகரிகத்திற்கு ஐதரோகார்பன்கள் ஒரு முதன்மை ஆற்றல் ஆதாரமாக இருக்கிறது. தீப்பிடித்து எரியக்கூடிய எரிபொருளுக்கான ஆதாரமாக இருப்பதுதான் இதனுடைய முக்கியமான பயன்பாடாகும். திடநிலையில் ஐதரோகார்பன்கள் கட்டித்தாராக இறுகி காணப்படுகிறது.  
ஆவியாகும் ஐதரோகார்பன்களின் கலவைகள் தற்போது ஓசோன் படலத்தின் மீது குளோரோபுளோரோகார்பன் ஏற்படுத்தும் தாக்கம் காரணமாக குளோரோபுளோரோகார்பனுக்குப் பதிலாக நுண்ணுயிர் பாதுகாப்புக் கூழ்மமாக இவை தெளிக்கப்படுகின்றன.  
மீத்தேன், ஈத்தேன் ஆகிய ஐதரோகார்பன்கள் சாதாரண சூழ்வெப்ப நிலையில் வாயுக்களாக காணப்படுகின்றன. வெறும் அழுத்தம் என்ற காரணியால் மட்டும் இவற்றை திரவமாக்கிவிட முடியாது. ஆனாலும் புரோபேனை எளிதில் திரவமாக்கி புரோபேன் புட்டிகளில் பெரும்பாலும் வைத்திருக்கிறார்கள். பியூட்டேன் மிக எளிதில் ஆவியாகக்கூடியதும் பாதுகாப்பானதுமான ஒரு எரிபொருளாகும். இது சிறிய கையடக்கத் தீமூட்டிகளில் எரிபொருளாக பயன்படுகிறது. பொதுவாக மெழுகுகள் மற்றும் மசகு உட்பட உயர் மூலக்கூறு எடையுள்ள கரிமச் சேர்மங்களை கரைக்கும் கரைப்பானாக பென்டேன் திரவம் பயன்படுகிறது. சாதாரண அறை வெப்பநிலையில் திரவமாக காணப்படும் பென்டேன் ஒரு சக்தி வாய்ந்த, கிட்டத்தட்ட மணமற்ற கரைப்பானாக வேதியியல் மற்றும் தொழில்துறைகளில் பயன்படுத்தப்படுகிறது. பொதுவாக ஹெக்சேனும் அதிகளவில் பெட்ரோலுக்கு மாற்றாக குறிப்பிடத்தக்க அளவுக்கு பரவலாக பயன்படுத்தப்படுகிறது. இத்திரவம் மணமற்று காந்த முனைப்பற்று இருப்பதால் பரவலாக பயன்படுகிறது.  
6 முதல் 10 வரையிலான எண்ணிக்கையில் கார்பனைப் பெற்றுள்ள ஆல்கேன்கள், ஆல்கீன்கள் மற்றும் மாற்றீயப் பண்பைக் கொண்ட சைக்ளோ எக்சேன் முதலிய கரிமச்சேர்மங்கள் பெட்ரோல், ரசக்கற்பூரம், வான்சுழலி எரிபொருள் ஆகியவற்றின் முதன்மையான பகுதிப்பொருள்களாக உள்ளன. படிப்படியாக அதிகரிக்கும் கார்பன் அணுக்களின் எண்ணிக்கையின் அடிப்படையில் நோக்கினால் எளிய வளையம் அல்லாத அமைப்பைக் கொண்ட ஐதரோகார்பன்கள் அதிகமான பாகுநிலை,உயவுத்தன்மை, கொதிநிலை,திண்மமாதல்தன்மை, வெப்பநிலை மற்றும் ஆழ்ந்தநிறம் ஆகிய பண்புகளைக் கொண்டுள்ளன. கச்சா எண்ணெயை சுத்திகரிக்கும் வாலையில் ஒரு கார்பன் அணுவைக் கொண்ட மீத்தேனுக்கு எதிர்முனை இறுதியில் கடினத் தார் உள்ளது. கச்சா எண்ணெயை பகுத்து வடிக்கும் வாலையில் கிடைக்கும் வெவ்வேறு இயல்புகளுள்ள கீழ்மட்ட பிரிகையில் கடினதார் தங்கியிருக்கும். ஐதரோகார்பனான இத்தார் சேகரிக்கப்பட்டு பரவலாக கூரை வேயும் கலவையாகவும் நடைபாதை அமைக்கவும், மரங்களைப் பாதுகாக்கும் காப்பு மருந்தாகவும் மற்றும் இதன் உயர்ந்த பாகுநிலை திரவங்களுக்கு எதிர்ப்பாற்றலை வழங்கவும் இக்கரிமச் சேர்மம் உதவுகிறது.
# நீரகக்கரிமம்

## ஐதரோ கார்பன்களின் பயன்கள்

### பெட்ரோலியம்

ஐதரோகார்பன்களை நடைமுறை பயன்பாட்டுக்கு கொண்டுவருவதில் எண்ணெய் சுத்திகரிப்பு ஆலைகள் மிக முக்கியப் பங்கு வகிக்கின்றன. கச்சா எண்ணெயை படிப்படியான பல்வேறு நிலைகளில் சுத்திகரிக்கும்போது பல்வேறு வகையான ஐதரோகார்பன்கள் உருவாகின்றன. அவை எரிபொருட்களாகவும் பிறவகையான பொருட்களை உற்பத்தி செய்யவும் பயன்படுகின்றன.  
திரவநிலையில் பிரித்தெடுக்கப்படும் ஐதரோகார்பன் பெட்ரோலியம் அல்லது கனிம எண்ணெய் என்றழைக்கப்படுகிறது. அதேபோல வாயு நிலையில் பிரித்தெடுக்கப்படும் ஐதரோகார்பன் இயற்கை எரிவாயு என்றழைக்கப்படுகிறது.  
பெட்ரோலியமும் இயற்கை எரிவாயுவும் பூமியின் மேற்பரப்பிற்கு கீழே கிடைக்கின்றன. பெட்ரோலிய நிலவியல் கருவிகளின் துணையோடு வெளிக் கொணரப்படும் இவை குறிப்பிடத்தகுந்த எரிபொருள் மூலமாகவும் கரிம வேதியற் பொருட்களைத் தயாரிக்க உதவும் தாதுப் பொருட்களாகவும் உள்ளன.  
வண்டலான வடிநிலத்தில் இருந்து பிரித்தெடுக்கப்படும் திரவ ஐதரோகார்பன் ஒருங்கிணைந்த நவீன ஆற்றல் வளர்ச்சிக்கு அவசியமானதாக உள்ளது. ஐதரோகார்பன்கள் மணலடங்கிய தார் மற்றும் பாறையெண்ணெய் தகடுகளிலிருந்தும் மற்றும் சாத்தியமுள்ள வண்டல் மீத்தேன் ஐட்ரேட்டுகளிலிருந்தும் வெட்டியெடுக்கப்படுகின்றன. இத்தகைய மூலங்களை மேம்படுத்துவதன் மூலமாகவும் பகுத்துவடித்தல் மூலமாகவும் செயற்கை கச்சா எண்ணெய் மற்றும் பெட்ரோலியம் முதலியன தயாரிக்கப்படுகின்றன.  
கச்சாஎண்ணெய் உள்ள வண்டல் படிவுப்பாறைகளே ஆற்றல் வழங்கும் ஐதரோகார்பன்களுக்கும் போக்குவரத்து மற்றும் பெட்ரோலிய வேதித்துறை தொழிற்சாலைகளுக்கும் மூலப்பொருளாக இருக்கிறது.  
ஐதரோகார்பன்கள் பொருளாதார முக்கியத்துவம் வாய்ந்தவையாக உள்ளன. ஏனெனில், புதைவடிவ எரிபொருட்களான நிலக்கரி, கச்சா எண்ணெய், இயற்கை எரிவாயு போன்றவை ஐதரோகார்பன்களே. மேலும் அவற்றிலிருந்து தயாரிக்கப்படும் மெழுகுகள், நெகிழிகள், எண்ணெய் மற்றும் கரைப்பான்கள் போன்றனவும் ஐதரோகார்பன்களேயாகும். ஐதரோகார்பன்கள் சூரிய ஒளியுடன் இணைந்து வளிமண்டல ஓசோன் மற்றும் பசுமைவீட்டு வாயுக்கள் தோற்றுவிப்பதிலும் முக்கியப் பங்கேற்கின்றன.
# நீரகக்கரிமம்

## நஞ்சாதல்

மிகச்சக்தி வாய்ந்த ஐதரோகார்பனான பென்சோபைரீன் சிகரெட்டு புகையில் உள்ளது. இது நுரையீரல் புற்று நோயை தோற்றுவிக்கிறது. ஐதரோகார்பன்கள் ஒளி வேதியியல் புகைப்படலத்தை உருவாக்குகின்றன. அரோமாட்டிக் ஐதரோகார்பன்கள் புற்றுநோயை உண்டாக்குகின்றன. பென்சீன் மற்றும் பெட்ரோலியம் போன்ற ஐதரோகார்பன் நச்சு பொதுவாக இந்த சைட்டோடாக்சிக் இரசாயன சேர்மங்களை தற்செயலாக உள்ளிழுப்பதால் அல்லது உட்கொள்ள நேரிட்டால் நிகழ்கிறது.  
தற்கொலை அல்லது தவறான நோக்கத்துடன் தோலுக்கு அடியில் அல்லது நரம்பு வழியாக செலுத்தப்படுகின்ற பெட்ரோலியம் சேர்மங்கள் என்பது ஓர் அசாதாரண நிகழ்வாகும். இதனால் உட்புறங்கள் சேதம் அல்லது முறையான நச்சுத்தன்மை பாதிப்புகள் ஏற்படக்கூடும். திசுக்கள் அழிவு, சீழ் கட்டிகள் உருவாதல், சுவாசமண்டலப் பாதிப்பு, சிறுநீரகங்களுக்கு பகுதி சேதம், மூளை மற்றும் நரம்பு மண்டலம் சேதமடைதல் போன்ற கடும் விளைவுகள் ஏற்படுகின்றன.  
உடலுக்குள் பெட்ரோலியத்தை ஊசி மூலம் செலுத்திக் கொண்ட ஒரு தற்கொலை முயற்சியின் போது இதய சுவர் சிதைவடைந்ததாகவும் சீழ் தோன்றியதாகவும் ஓர் அறிக்கை தெரிவிக்கிறது .
# நீரகக்கரிமம்

## நுண்ணுயிரேற்றம்

கடலின் மேற்புற பாறை அடுக்குகளில் உள்ள பாக்டீரியாக்கள் ஐதரோகார்பன்களைச் சிதைக்கின்றன. ஆனால் தீவிர சுற்றுச்சூழல் ஆராய்ச்சி கடினமானதாக உள்ளது . லூட்டிபாக்டீரியம் வகை பாக்டீரியாக்கள் சிலவும் ஐதரோகார்பன்களை சிதைக்கின்றன . மைசீலியம் அல்லது காளான்களும் கூட ஐதரோகார்பன் சிதைவை உண்டாக்குகின்றன .
# நீரகக்கரிமம்

## முன் பாதுகாப்பு

பல ஐதரோ கார்பன்கள் எளிதில் தீப்பற்றி எரியக்கூடியனவாக உள்ளன. எனவே இவற்றை பயன்படுத்துகையில் காயத்தைத் தடுக்க பாதுகாப்புடன் செயல்பட வேண்டும். பென்சீன் மற்றும் பல அரோமாட்டிக் சேர்மங்கள் சாத்தியமான புற்றுநோய் ஊக்கிகளாகும். மேலும் உடலுக்குள் நுழையும் வாய்ப்புள்ள இந்த தீங்கு விளைவிக்கக்கூடிய சேர்மங்களைத் தடுக்க சரியான பாதுகாப்பு உபகரணங்கள் அணிந்து கொள்ள வேண்டும். இறுக்கமான பகுதிகளில் ஐதரோ கார்பன்கள் எரிக்கப்பட்டால் நச்சுத்தன்மை மிக்க கார்பன் மோனாக்சைடு உருவாக்கப்படுகிறது. மேலும் ஐதரோ கர்பன்களை புளோரின் சேர்மங்களுக்கு அருகில் வைக்கக்கூடாது. அதிக நச்சான ஐதரசன் புளோரைடு வாயு உருவாவதற்கான வாய்ப்பு இருக்கிறது.
# நீரகக்கரிமம்

## இதையும் காண்க

- வேதி வினைக்குழு
- பகுதிபடக் காய்ச்சி வடிப்பு
- கார்போவைதரேட்டு
# பாலகணிதம் (நூல்)

**பாலகணிதம்** என்பது 1849 ஆம் ஆண்டு இலங்கையில் தமிழில் வெளிவந்த ஒரு கணித நூல் ஆகும். இந்த நூலில் தமிழ்க் கணித முறைமைகளும் ஆங்கில அல்லது பொதுக் கணித முறைகளும் இணைத்து விளக்கப்பட்டுள்ளன. தமிழில் அச்சிடப்பட்ட முதல் கணித நூல்களிலும் இதுவும் ஒன்றாகும்..
# கேது (நவக்கிரகம்)

**கேது** (*Ketu*) அசுரர்களும், தேவர்களும் மந்திர மலையை மத்தாகவும், வாசுகியை கயிறாகவும் கொண்டு திருபாற்கடலை கடையும் போது, அமிர்தம் வெளிப்பட்டது. அதனை திருமால், மோகினி அவதாரம் கொண்டு முதலில் தேவர்களுக்கு வழங்குகையில், குறுக்கே புகுந்த ஒரு அசுரன் அமிர்தத்தை பருகிய அறிந்த சூரிய-சந்திரர்கள், இவ்விடயத்தை திருமாலிடம் கூற, திருமால் அமிர்த கரண்டியால் அமிர்தம் குடித்த அசுரனின் தலையை வெட்டியதால், உடல் இரண்டாக பிளவுபட்டது.  
அமிர்தம் குடித்த முண்டத்துடன் கூடிய பகுதி கேதுவாகவும், தலையுடன் கூடிய பகுதி இராகுவாகவும் மாறியது.  
தேய்பிறையின் கணுவாகும். இது அசுரனின் தலை வெட்டப்பட்ட பின்னான இராகுவின் உடற்பகுதி. இந்து தொன்மவியலில் *நிழல்* கிரகமாக கருதப்படுகின்றது. கேது மனித வாழ்விலும் முழு படைப்பிலும் மிகப் பெரிய தாக்கத்தை உருவாக்குமென நம்பப்படுகின்றது.
# இராகு (நவக்கிரகம்)

**இராகு** , அசுரர்களும், தேவர்களும் மந்திர மலையை மத்தாகவும், வாசுகியை கயிறாகவும் கொண்டு திருபாற்கடலை கடையும் போது, அமிர்தம் வெளிப்பட்டது. அதனை திருமால், மோகினி அவதாரம் கொண்டு முதலில் தேவர்களுக்கு வழங்குகையில், குறுக்கே புகுந்து ஒரு அசுரன் அமிர்தத்தை பருகியதை அறிந்த சூரிய-சந்திரர்கள், இவ்விடயத்தை திருமாலிடம் கூற, திருமால் அமிர்த கரண்டியால் அமிர்தம் குடித்த அசுரனின் தலையை வெட்டியதால், அவ்வசுரனின் உடல் இரண்டாக பிளவுபட்டது.  
அமிர்தம் குடித்த முண்டத்துடன் கூடிய பகுதி கேதுவாகவும், தலையுடன் கூடிய பகுதி இராகுவாகவும் மாறியது.  
சூரியனை விழுங்கி கிரகணம் ஏற்படுத்த முற்பட்ட வேளை வெட்டப்பட்ட அசுரனின் தலை என இந்து தொன்மவியல் குறிப்பிடுகின்றது. இராகு சித்திரங்களில் எட்டு கருப்புக் குதிரைகளால் தேரில் கொண்டுவரப்படும் உடலற்ற பாம்பு என வரையப்பட்டுள்ளது. இது நவக்கிரகங்களில் ஒன்றாகும்.
# சுக்ராச்சாரியார்

**சுக்ரன் அல்லது சுக்ராச்சாரியார்** (*Shukra*; ) பிருகுவின் மகன். அசுர குலத்தவர்களின் தலைவன் விருசபர்வனின் குல குரு. சுக்கிரனின் மகள் தேவயானி. மருமகன் யயாதி. வெள்ளி கோள் என அடையாளப்பட்டுள்ளது. சுக்கிரன் என்பதற்கு தெளிவு, தூய்மை, பிரகாசம் ஆகியவற்றுக்கான நவக்கிரகங்களில் ஒருவர். தேவகுரு பிரகஸ்பதி இவரின் உடன் பிறந்தவர். பிரகஸ்பதியின் மகன் கசன் இவரது சீடர்களில் ஒருவர்.
# அங்காரகன்

**அங்காரகன்** (Mars) (*Mangala*; ) என்பவர் இந்து தொன்மவியலில் கூறப்படும் நவக்கிரகங்களில் செவ்வாய் கிரகத்தின் அதிபதி ஆவார். அங்காரகன் என்றால் சிவப்பு நிறத்தவன் என்று பொருள். இந்து தொன்மவியலின்படி, இவர் ஒரு போரின் கடவுளும் பிரம்மச்சாரியும் ஆவார். இவர் பூமாதேவியின் மகனாகக் கருதப்படுகின்றார். சோதிடத்தின்படி செவ்வாய் பகவான், மேடம் மற்றும் விருச்சிகம் ஆகிய இராசிகளுக்குச் சொந்தக்காரர் ஆவார்.
# அங்காரகன்

## செவ்வாய் அவதார வரலாறு

முன்னொரு காலத்தில் அந்தகாசுரன் என்ற அரக்கன், சிவபெருமானை நோக்கி கடும் தவம் இருந்தான். அவன் தவம் இருந்த இடம் உஜ்ஜைனி. அவனது தவத்தைக் கண்டு மகிழ்ந்த பரமேசுவரன் அவன் முன்னர் தோன்றினார். ஈசனைத் தரிசித்த அந்தகாசுரன், ‘இறைவா! உமது தரிசனம் கண்டு எல்லையில்லா ஆனந்தம் அடைந்தேன். எனது குருதி (இரத்தம்) தரையில் விழுந்தால் அதில் இருந்து என்னைப்போல நூற்றுக்கணக்கானவர்கள் பிறக்க வேண்டும். எனது உள்ளம் மகிழும்படியாக இந்த வரத்தை எனக்கு வழங்கி அருளவேண்டும்’ என்று வேண்டினான். பக்தர்கள் வேண்டியதை வாரி வழங்குவதே இறைவனின் முதல் கடமை என்பதால், அசுரன் கேட்ட வரத்தை அப்படியே வழங்கினார் சிவபெருமான்.  
வரம் பெற்ற அரக்கனுக்கு ஆணவம் தலை தூக்கியது. மமதையில் தன் நிலை மறந்து உஜ்ஜைனி நகரில் இருந்த முனிவர்கள், ரிஷிகள், மக்கள் எனப் பேதம் பார்க்காமல், அனைவருக்கும் துன்பம் விளைவித்தான். அவனது செய்கையால் நிலைகுலைந்து போன முனிவர்கள், சிவபெருமானை நோக்கி வழிபாடு நடத்தினர். பக்தர்களின் துயர் களைய பரமேஸ்வரன் முன் வந்தார். அதன்படி அந்தகாசுரனுடன் போரிட முடிவுசெய்தார்.  
ஒருநாள் இரவு அவர் சூலாயுதத்துடன் அந்தகாசுரன் முன் தோன்றினார். வந்திருப்பது பரம்பொருள் என்று அறியாத அசுரன், சிவனை எதிர்த்துத் தாக்கினான். இருவருக்கும் இடையே வானத்தில் கடுமையான போர் நடந்தது. இந்த யுத்தம் பல ஆண்டுகள் நீடித்தது. போர் முடிவடையும் நேரத்தில் சிவபெருமானின் உடலிலிருந்து வியர்வையின் சொட்டுகள் நிலத்தில் விழுந்தன.  
அது நிலத்தை இரண்டு பகுதிகளாகப் பிரித்து, செவ்வாய் கிரகம் பிறந்தது. அரக்கன் அந்தகாசுரனின் உடலில் இருந்து விழுந்த குருதித் துளிகளைச் செவ்வாய் கிரகம் உள்வாங்கி அதைப் பூமியில் விழாமல் தடுத்தது. இதைத் தொடர்ந்து சிவபெருமான் அந்தகாசுரனைச் சூலாயுதத்தால் அழித்தார். தேவர்களும், முனிவர்களும் ஆனந்தம் அடைந்தனர். இந்த வரலாறு கந்தபுராணத்தில் கூறப்பட்டுள்ளது. அரக்கனின் இரத்தத்தைச் செவ்வாய்க்கிரகம் உள்வாங்கிக் கொண்டதால் அது சிவப்பாக இருப்பதாகக் கூறப்படுகிறது.
# வார்ப்புரு:வகைப்பாட்டியல் தானி

<noinclude></noinclude><noinclude></noinclude><div> }}
| parent =
| display_taxa = }}
| authority = }
| parent_authority = }
| grandparent_authority = }
| greatgrandparent_authority = }
| greatgreatgrandparent_authority = }<noinclude></noinclude>
| name = }}}<noinclude></noinclude>
| colour =
| status = }
| status_system = }
| status_ref = }
| status2 = }
| status2_system = }
| status2_ref = }
| extinct = }
| image = }
| image_width = }
| image_alt = }
| image_caption = }
| image2 = }
| image2_width = }
| image2_alt = }}
| image2_caption = }}
| classification_status = }
| diversity = }
| diversity_link = }
| binomial = }
| binomial_authority = }
| trinomial = }
| trinomial_authority = }
| type_genus = }}
| type_genus_authority = }
| type_species = }
| type_species_authority = }<noinclude></noinclude>
| subdivision = }
| subdivision_ranks = }
| type_strain = }
| range_map = }
| range_map_width = }
| range_map_alt = }
| range_map_caption = }
| binomial2 = }
| binomial2_authority = }
| range_map2 = }
| range_map2_width = }}
| range_map2_alt = }
| range_map2_caption = }
| binomial3 = }
| binomial3_authority = }
| range_map3 = }
| range_map3_width = }
| range_map3_alt = }
| range_map3_caption = }
| binomial4 = }
| binomial4_authority = }
| range_map4 = }
| range_map4_width = }
| range_map4_alt = }
| range_map4_caption = }
| synonyms_ref = }
| synonyms = }
}}</div><noinclude></noinclude>
# சைவ சித்தாந்த வினா விடை (நூல்)

**சைவ சித்தாந்த வினா விடை** எனும் இந்த நூல் 120 பக்கங்களுடன் வெளியிடப்பட்டுள்ளது.
# சைவ சித்தாந்த வினா விடை (நூல்)

## நூலாசிரியர்

இலங்கையைச் சேர்ந்த சைவசித்தாந்த கலாநிதி க. கணேசலிங்கம் என்பவர் இந்நூலின் ஆசிரியராவார்.
# சைவ சித்தாந்த வினா விடை (நூல்)

## அருள் வாழ்த்துரை

இந்நூலுக்கு திருக்கயிலாய பரம்பரைத் திருவாவடுதுறை ஆதீனம் 23 வது குருமகா சன்னிதானம் சீர்- வளர் -சீர் சிவப்பிரகாச தேசிக பரமாச்சாரிய சுவாமிகள் அருள் வாழ்த்துரை வழங்கியுள்ளார்.
# சைவ சித்தாந்த வினா விடை (நூல்)

## வாழ்த்துரை

இலண்டனில் உள்ள உலக சைவப் பேரவையின் இலண்டன் மெய்கண்டார் ஆதீனம் மூலம் யோகானந்த அடிகள் (பி. எசு. பற்குணராசா) இந்நூலுக்கு வாழ்த்துரை வழங்கியுள்ளார்.
# சைவ சித்தாந்த வினா விடை (நூல்)

## அறிமுகம்

இலங்கை, யாழ்ப்பாணம், ஏழாலையைச் சேர்ந்த பண்டிதர் கலாநிதி மு. கந்தையா இந்நூலுக்கு அறிமுகம் தந்திருக்கிறார்.
# சைவ சித்தாந்த வினா விடை (நூல்)

## பொருளடக்கம்

இந்நூலில் சைவ சமயம் குறித்த பல்வேறு தகவல்கள் சைவ சித்தாந்தம், கடவுள், உயிர், ஆணவம், கன்மம் அல்லது வினை, மாயை, தத்துவங்களின் தோற்றமும் செயற்பாடும், சிவனின் அருட்டிருமேனி, இறை உயிர் உறவு, பந்தமும் வீடும், திருவைந்தெழுத்து, ஞானச்செயல், சைவசித்தாந்த நூல்கள், சில விளக்கங்கள் எனும் தலைப்புகளில் கேள்வி - பதில் வடிவில் தரப்பட்டுள்ளன.
# அமர் கோ. போசு

<big>**அமர் கோபால் போசு**</big> (Amar Gopal Bose) (நவம்பர் 2, 1929 சூலை 12, 2013) அமெரிக்காவில் பேராசிரியராகவும் தொழில்முனைவோருமாக இருந்தவர். போசு ஒலிபெருக்கிகள் செய்து விற்கும் போசு வணிகநிறுவனத்தின் நிறுவனராகவும் தலைவராகவும் இருந்தவர். மாசாச்சுசெட்டு தொழிநுட்பக் கழகத்தில் பேராசிரியராக 45 ஆண்டுகள் இருந்தார். 2011 இல் இவர் போசு வணிகநிறுவனத்தின் பெரும்பான்மைச் சொத்தை மாசாச்சுசெட்டு தொழில்நுட்பக் கழகத்துக்கு, பங்குதாரர்-வாக்கில்லாத நற்கொடையாக அதன் கல்விப்பணிக்கும் ஆய்வுக்குறிக்கோள்களுக்குமாக அளித்தார்  
2007 ஆம் ஆண்டிற்கான ஃபோர்ப்ஃசு 400 (Forbes 400) என்னும் உலகப் பணக்காரர்களின் பட்டியலில் இவர் 271 ஆம் இடத்தில் மொத்த சொத்து மதிப்பாக அமெரிக்க $1.8 பில்லியன் கொண்டவராக வரிசைப்படுத்தப்பட்டார் 2009 ஆம் ஆண்டில் இவர் இந்தப் பில்லியனர் பட்டியலில் இடம் பெறவில்லை. ஆனால் மீண்டும் 2011 ஆம் ஆண்டு ஒரு பில்லியன் அமெரிக்கத் தாலர் சொத்து உடையவராகப் பட்டியலில் சேர்க்கப்பட்டார்
# அமர் கோ. போசு

## இளமைக்காலமும் கல்வியும்

போசு, அமெரிக்காவில் உள்ள பென்சில்வேனியா மாநிலத்தில் உள்ள ஃபிலடெல்ஃபியா நகரில் நோனி கோபால் போசு என்பவருக்கும் ஓர் அமெரிக்கப் பெண்மணிக்கும் மகனாகப் பிறந்தார். இவருடைய தந்தையார் இந்திய விடுதலைக்கான எழுச்சிகளில் பங்குகொண்ட வங்காளியர், அரசியல் நடவடிக்கைகளுக்காக சிறை சென்றவர், ஆனால் 1920 இல் பிரித்தானிய அடக்குமுறையில் இருந்து தப்பிக்க கொல்கத்தாவை விட்டு வெளியேறி அமெரிக்காவில் குடியேறியவர் . அமர் போசு, தன் 13 ஆவது அகவையிலேயே தொழில்முனையும் தன்மையையும், மின்னணுவியல் (எதிர்மின்னியியல்) துறைகளில் உள்ள ஆர்வத்தையும் காட்டினார்.  
பென்சில்வேனியாவில் ஆபிங்டன் மேனில உயர்நிலைப்பள்ளியில் இருந்து தேர்ச்சி பெற்ற பின்னர், மாசாச்சுசெட்டு தொழில்நுட்பக் கழகத்தில் சேர்ந்து இளநிலை அறிவியல் (மின்பொறியியல்) (BS) பட்டத்தை 1950 களில் பெற்றார். அதன் பின் நெதர்லாந்தில் உள்ள ஐண்டோவன் (Eindhoven)இல் உள்ள பிலிப்ஃசு நிறுவனத்தின் ஆய்வுச்சாலையில் ஓராண்டு பணியாற்றினார். பின்னர் ஃபுல்பிரைட்டு (Fulbright) ஆய்வு மாணவராக இந்தியாவில் புது தில்லியில் ஒராண்டு இருந்தார். அப்பொழுதுதான் தன் பிற்கால மனைவியாகிய பிரேமா அவர்களைச் சந்தித்தார். இவர்கள் பின்னாளில் மணவிலக்கு பெற்றனர். இவர் மாசாச்சுசெட்டு தொழில்நுட்பக் கழகத்தில் நோர்பர்ட்டு வீனர் (Norbert Wiener), இயூக்கு-இங்கு இலீ (Yuk-Wing Lee) ஆகியோரின் மேற்பார்வையில் முனைவர் பட்டம் பெற்றார். இவரின் முனைவர்ப் பட்ட ஆய்வு நேர்சார்பிலா ஒருங்கியங்களப் (non-linear systems) பற்றியது.
# அமர் கோ. போசு

## பணிவாழ்க்கை

மாசாச்சுசெட்டு தொழில்நுட்பக் கழகத்தில் இருந்து பட்டம் பெற்ற பின்னர் அங்கேயே அவர் துணைப்பேராசிரியராகச் சேர்ந்தார். 1956 இல் இவர் உயர்மதிப்புடைய இருசெவிக் கேளொலி தரும் ஒலிபெருக்கிக் கருவிகள் வாங்கிப் பயன்படுத்தியபொழுது அவற்றின் தரம் இவருக்குப் பெரும் ஏமாற்றத்தைத் தந்தது. நேரடியாக நிகழும் நிகழ்ச்சிகளின் இயல்புத்தன்மையைச் சரியான துல்லியத்துடன் மீளுருவாக்கவில்லை என்று உணர்ந்தார். இதுவே இவரை ஒலிபெருக்கிப் பற்றிய ஆய்வுகளை மேற்கொள்ளத் தூண்டியதாகும். அப்பொழுது ஒலிபெருக்கி நுட்பத்தில் இருந்த குறைபாடுகளை முறையாக ஆய்ந்தார். இவர் செய்த ஒலிசார் ஆய்வுகளின் பயனாய் ஒரு பெரிய அரங்கில் கேட்கக்கூடிய ஒலிகளை (பொருள்களின் மீது பட்டு எதிரும் ஒலிகளின் விளைவுகளையும்) வீட்டில் கேட்கும்படியான இருசெவி கேளொலி தரும் ஒலிபெருக்கிகளைக் கண்டுபிடித்தார். ஒலிக்கேளுணர்வியல் (psychoacoustic) துறையில் இவருடைய குவியம் இருந்ததே இவர் நிறுவிய ஒலிபெருக்கி வணிக நிறுவனத்துக்கு அடிப்படையாக இருந்தது.  
போசு தான் நிறுவ விரும்பிய தொழில்நிறுவனத்துக்குத் தேவைப்பட்ட முதலீட்டை நன்னம்பிக்கை முதலீட்டாளர்களிடம் (ஏஞ்சல் முதலீட்டாளர்) இருந்து பெற 1964 இல் அணுகினார். அவர்களுள் இவருடைய முனைவர்ப் பட்ட நெறியாளர் மாசாச்சுசெட்டு தொழில்நுட்பக் கழகப் பேராசிரியர் ஒய். தபிள்யூ. இலீ ( Y. W. Lee) அவர்களும் ஒருவர். இன்றளவும் போசு நிறுவனத்திற்கு முக்கியமான புத்தாக்க உரிமங்களை போசு பெற்றிருந்தார். இந்தப் புத்தாக்கக் கண்டுபிடிப்புகள் ஒலிபெருக்கியின் வகுதி (design) பற்றியும் நேர்சார்பிலா இரு-நிலை மாறுகையுடைய டி-வகுப்பு மிகைப்பிகள் (Class D Amplifiers) பற்றியதாகும். இன்று இந்த போசு நிறுவனம் உலகளாவிய பரப்பில் ஏறத்தாழ 9,000 பணியாள்களுடன் இயங்கி வரும் ஒரு தனியார் நிறுவனம். போசின் தொழில்நிறுவனம் தனியார் நிறுவனமாகவே இன்றளவும் உள்ளது, இது பற்றி 2004 இல் திரு போசு, பாப்புலர் சயன்சு என்னும் இதழுக்குத் தந்த நேர்காணலில், தான் பணம் ஈட்டுவதற்காக (மட்டும்) இத்தொழில் நிறுவனத்தை நிறுவவில்லை என்றும், தான் தொழிலில் நுழைந்ததற்கான காரணம் இதுவரை முன்பு செய்யாத, ஆர்வமூட்டுவனவற்றைச் செய்யவே என்றும் கூறினார் ("I would have been fired a hundred times at a company run by MBAs. But I never went into business to make money. I went into business so that I could do interesting things that hadn't been done before.")  
இவர் போசு நிறுவனத்தின் பொறுப்பாளியாக இருந்த அதே நேரம் எம்.ஐ.டி யில் 2001 ஆம் ஆண்டுவரை பேராசிரியராகப் பணியில் இருந்தார். தன் நிறுவனத்தின் பெரும்பான்மைப் பங்கை (வாக்களிக்கவியலா பங்குகளை), எப்பொழுதும் விற்கலாகாது என்னும் கட்டுப்பாடுடன் எம்.ஐ.டி-க்கு வழங்கினார்  
தனக்குத் தோன்றும் சிறந்த கருத்துகள் திடீரென்று தோன்றியவை என்றும், அவை காரணத்தின் அடிப்படையில் எழுந்தவை அல்ல என்றும், உள்ளறிவுணர்வான கருத்துகள் என்றும் கூறியுள்ளார் ("These innovations are not the result of rational thought; it's an intuitive idea.". இவருடைய மகன் வானு போசு இன்னொரு நிறுவனமான வானு நிறுவனம் (Vanu, Inc.) என்பதன் தலைவர். இது கம்பியில்லா தொழில்நுட்பத்துறையில் மென்கலன் பற்றிய பொருள்களைப் பற்றிய நிறுவனம், அலைபரப்பும் நிலையங்களில் இருந்து ஒரே நேரத்தில் கைபேசிகளுடன் தொடர்பு கொள்ளும் "GSM", "CDMA", "iDEN" போன்ற பல்வேறு தொலைதொடர்பாடல் முறைகளின் தொடர்பொழுக்கம் (புரோட்டொக்கால்) பற்றிய துறைகளில் ஒலி, தரவு முதலியவற்றைப் பரிமாறுவது பற்றிய நுட்பங்களின் அடிப்படையில் இயங்கும் நிறுவனம்.
# அமர் கோ. போசு

## பெருமைகளும் பரிசுகளும்

- சிறப்பாளர் (Fellow), ஐஇஇஇ, 1972 - ஒலிபெருக்கி சார்ந்த ஆக்கங்களுக்காகவும் வகுதிக்காகவும் (design), இருநிலை மிகைப்பி-மாற்றிகள் (amplifier-modulators), நேர்சார்பிலா ஒருங்கியங்கள் (nonlinear systems) ஆகியவற்றுக்காக வழங்கப்பெற்றது.
- பெருமைய உறுப்பினர், ஒலியியல் பொறியியல் குமுகம், 1985.
- 2010 ஐஇஇஇ/ஆர்.எசு.இ உவுல்ஃவுசன் சேம்சு கிளார்க்கு விருது (IEEE/RSE Wolfson James Clerk Maxwell Award), நுகர்வோர் மின்னணுவியல் ஒலியியல் கருவிகளின் துல்லிய ஒலிமீளுருவாக்குமையின் சிறப்பு, தொழிலக முன்னாண்மை, பொறியியல் கல்விப்பணி ஆகியவற்றில் செய்த அரும்பணிகளுக்காக வழங்கப்பட்டது. ("outstanding contributions to consumer electronics in sound reproduction, industrial leadership, and engineering education".)
- 2011 இல்,மாசாச்சுசெட்டு தொழில்நுட்பக்கழகத்தில் முதல்வரிசையான 150 புத்தாக்குநர்களில்(MIT150)இவர் #9 ஆவதாகக் குறிக்கப்பெற்றார்.
# அமர் கோ. போசு

## வெளியிணைப்புகள்

- Short biography of Amar Gopal Bose
- Bose at MIT
- Doctoral Thesis
- Bose Breakthrough: Electromagnetic Auto Suspension
- A History of Bose
- Discover Dialogue: Amar G. Bose
- Bose Founder Discusses Audio Perfection and Digital Music
-
- *Business India* -Interview; July; 2007
# அன்னபேதி

**அன்னபேதி** (பச்சைத்துத்தம், கிரேனா, ஃபெரசு சல்பேட்டு, Iron(II) sulfate) எனப்படும் வேதிச் சேர்மத்தின் வேதியியல் வாய்பாடு FeSO<sub>4</sub>. மருத்துவத்தில் இரும்பு குறைபாடுகளுக்குச் சிகிச்சையளிக்கவும், தொழிற்சாலை பயன்பாடுகளுக்கும் உபயோகப்படுத்தப்படுகின்றது. பண்டைய காலந்தொட்டு, சாதரணமாகக் காணப்படும் நீல-பச்சை ஏழு நீரேறி வடிவமாக கொப்பரசு (copperas), பச்சைத்துத்தம் (green vitriol) என்ற பெயரில் அறியப்படுகிறது. அனைத்து ஃபெரசு சல்பேட்டுகளும் நீரில் கரைந்து ஒரே எண்முக வடிவம் கொண்ட, இணைக்காந்த தன்மையுள்ள மாழை-நீர் கூட்டுப்பொருளைத் Fe(H<sub>2</sub>O)<sub>6</sub>]<sup>2+</sup> (metal aquo complex) தருகின்றன.
# அன்னபேதி

## நீரேறிகள்

இயற்கையில் அன்னபேதி பல்வேறு நீரேறிய நிலைகளில் காணப்படுகிறது:  
- FeSO<sub>4</sub>·H<sub>2</sub>O (கனிமம்: ஷோமோல்னோகைட்டு (szomolnokite), ஒப்பீட்டளவில் அரிதானது
- FeSO<sub>4</sub>·4H<sub>2</sub>O (கனிமம்: ரோசனைட்டு (rozenite), வெண்மை, ஒப்பீட்டளவில் சாதாரணமாகக் கிடைக்கக்கூடியது, மெலான்டெரைட்டின் நீரிலியாக இருக்கலாம்)
- FeSO<sub>4</sub>·5H<sub>2</sub>O (கனிமம்: சிடேரோடில் (siderotil), ஒப்பீட்டளவில் அரிதானது)
- FeSO<sub>4</sub>·6H<sub>2</sub>O (கனிமம்: பெரோயெக்சாஹைட்ரைட்டு (ferrohexahydrite), ஒப்பீட்டளவில் அரிதானது)
- FeSO<sub>4</sub>·7H<sub>2</sub>O (கனிமம்: மெலான்டெரைட்டு (melanterite), நீல-பச்சை, ஒப்பீட்டளவில் சாதாரணமாகக் கிடைக்கக்கூடியது).
# வெண் துத்தம்

## தயாரிப்பு மற்றும் வேதி வினைகள்

துத்தநாகத்தை நீர்த்த கந்தக அமிலத்துடன் வினைபுரிய செய்து வெண்துத்தம் தயாரிக்கப்படுகிறது:
:Zn + H<sub>2</sub>SO<sub>4</sub> + 7 H<sub>2</sub>O → ZnSO<sub>4</sub>(H<sub>2</sub>O)<sub>7</sub> + H<sub>2</sub>
அதி தூய்மையான மருந்தாக்கத் தரத்திற்கு உபயோகப்படும் வெண்துத்தம் துத்தநாக ஆக்சைடிலிருந்து தயாரிக்கப்படுகிறது:
:ZnO + H<sub>2</sub>SO<sub>4</sub> + 6 H<sub>2</sub>O → ZnSO<sub>4</sub>(H<sub>2</sub>O)<sub>7</sub>
ஆய்வகங்களில், திட வெள்ளடத்தை மயில் துத்த கரைசலுடன் சேர்த்து வெண்துத்தத்தை தயாரிக்கலாம்:
:Zn + CuSO<sub>4</sub> → ZnSO<sub>4</sub> + Cu
# வேணு சீனிவாசன் (எழுத்தாளர்)

**வேணு சீனிவாசன்** என்பவர் ஒரு தமிழக எழுத்தாளர். இவர் சென்னை, கல்பாக்கம் மருத்துவமனையில் தொழில்நுட்ப ஆய்வாளராகப் பணிபுரிந்து வருகிறார். இவரது பல மருத்துவக் கட்டுரைகள் தமிழில் வெளிவரும் பல மருத்துவ இதழ்களில் வெளிவந்திருக்கின்றன. குழந்தை வளர்ப்பு, பெண்கள் உடல்நலம், சிறுவர் இலக்கியம், ஆன்மீகம், அறிவியல் போன்ற துறைகளில் பல நூல்களை எழுதி இருக்கிறார். இவர் எழுதிய “சுற்றுச்சூழல் மாசு விளைவுகளும், விழிப்புணர்வும்” எனும் நூல் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசினைப் பெற்று இருக்கிறது.
# வேணு சீனிவாசன் (எழுத்தாளர்)

## மேடை நாடகங்கள்

இவர் பல மேடை நாடகங்கள் எழுதி, நடித்து இயக்கியிருக்கிறார். இவரது பல நாடகங்கள் கல்பாக்கத்தில் மேடையேற்றம் பெற்றிருக்கின்றன. இவரது “வேடம் மாறிய வேந்தர்கள்” என்ற நாடகம் இதில் சிறப்பு பெற்றது.
# வேணு சீனிவாசன் (எழுத்தாளர்)

## வானொலி நாடகங்கள்

அகில இந்திய வானொலியில் இவரது பல சிறுவர் நாடகங்கள் இடம் பெற்றுள்ளது. இந்நாடகங்களில் ரோபோவுக்கு டாடா எனும் நாடகம் “பாப்பா மலர்” எனும் நிகழ்ச்சியில் பல முறை ஒலிபரப்பு செய்யப்பட்டிருக்கிறது. “பாப்பாவுக்கு ஒரு கதை” எனும் நிகழ்ச்சி வழியாகக் குழந்தைகளுக்கான நீதி போதனைக் கதைகள், அறிவியல் கதைகள் போன்றவைகளை வழங்கி இருக்கிறார். இவரது சுற்றுச்சூழல் குறித்த கருத்துக்கள் “சுற்றுச்சூழல் சிந்தனைகள்” என்ற நிகழ்ச்சியில் பல முறை படிக்கப்பட்டிருக்கின்றன.
# வேணு சீனிவாசன் (எழுத்தாளர்)

## தொலைக்காட்சி நிகழ்ச்சிகள்

- இவருடைய பல நாடகங்கள் சென்னை, பொதிகைத் தொலைக்காட்சியில் கண்மணிப் பூங்கா எனும் நிகழ்ச்சியில் இடம் பெற்றுள்ளன.
- இவருடைய நேர்காணல் கலைஞர் தொலைக்காட்சியின் விருந்தினர் நிகழ்ச்சியில் ஒளிபரப்பாகியுள்ளது.
# வேணு சீனிவாசன் (எழுத்தாளர்)

## பரிசு மற்றும் விருதுகள்

- குழந்தை எழுத்தாளர் சங்கம் நடத்திய சிறுவர் நாவலுக்கான போட்டியில் இவரது “மான்தீவு மர்மம்” என்ற சிறுவர் நாவல் பரிசு பெற்றது. (1990)
- வானொலி நாடக விழாப் போட்டியில் இவரது “ரோபோவுக்கு டாடா” என்ற சிறுவர் நாடகம் பரிசு பெற்றது. (1994)
- கலைமகள் மாத இதழ் நடத்திய அமரர் ராமரத்தினம் நகைச்சுவைக் குறுநாவல் போட்டியில் இவரது “மாடிக்கு வந்த மலைப்பாம்பு” என்ற நாவல் பரிசு பெற்றது.
- இவரது “மகாத்மா மாற்றினார்” என்ற சிறுகதை வள்ளியப்பா இலக்கிய வட்டப் பரிசு பெற்றிருக்கிறது. (2004)
- இவரது “சுற்றுச்சூழல் மாசு விளைவுகளும், விழிப்புணர்வும்” எனும் நூல் தமிழ்நாடு அரசின் தமிழ் வளர்ச்சித் துறையின் சிறந்த நூலுக்கான பரிசினைப் பெற்றிருக்கிறது. (2011)
# 1971 மக்கள் விடுதலை முன்னணி கிளர்ச்சி

**1971 மக்கள் விடுதலை முன்னணி கிளர்ச்சி** (*1971 Janatha Vimukthi Peramuna insurrection*) அல்லது **1971 கிளர்ச்சி** (*1971 Revolt*) என்பது அன்றைய பிரதமர் சிறிமாவோ பண்டாரநாயக்காவின் கீழிருந்த இலங்கையின் ஐக்கிய முன்னணி அரசாங்கத்திற்கு எதிராக கம்யூனிச மக்கள் விடுதலை முன்னணி (மவிமு) நடத்திய தோல்வியுற்ற ஆயுதக் கிளர்ச்சி ஆகும். இந்தக் கிளர்ச்சி 1971 ஏப்ரல் 5 தொடங்கி 1971 சூன் வரை நீடித்தது. படையினரையும் ஆயுதங்களையும் அனுப்பிய நட்பு நாடுகளின் வலுவான ஆதரவுடன் இலங்கைப் படைத்துறையால் பிராந்தியங்கள் மீண்டும் கைப்பற்றப்படும் வரை, கிளர்ச்சியாளர்கள் பல வாரங்கள் தென், சப்ரகமுவா மாகாணங்களின் நகரங்களையும் கிராமப்புறங்களையும் தங்கள் கட்டுப்பாட்டில் வைத்திருந்தனர். அதிகாரத்தைக் கைப்பற்றுவதற்கான இந்த முதல் முயற்சி ஆயுதப் பலத்தால் விரைவாக நசுக்கப்பட்டாலும், 1987 ஆம் ஆண்டில் மக்கள் விடுதலை முன்னணி தீவின் தெற்கு, மத்திய, மேற்கு மாகாணங்களில் குறைந்த தீவிரம் கொண்ட கிளர்ச்சியைத் தொடங்கியது, ஆனால் அது பல மாதங்களுக்கு நீடித்தது.  
கிளர்ச்சி முறையாக 1971 இல் தொடங்கியது, ஆனால் முதல் தாக்குதல்கள் 1970 இல் நடந்தன. புதிதாகத் தேர்ந்தெடுக்கப்பட்ட, சோசலிச ஆதரவு ஐக்கிய முன்னணி அரசாங்கத்திற்கு எதிராகத் தீவு முழுவதும் போர்க்குணமிக்க எதிர்ப்பைத் தொடங்குவதற்கு முன்பு, மக்கள் விடுதலை முன்னணி வலதுசாரி ஐக்கிய தேசியக் கட்சியை எதிர்த்துப் போராடியது. சிறிமாவோ பண்டாரநாயக்கா அரசாங்கத்தின் சோசலிசப் பின்னணி பல நாடுகளின் கவனத்தை ஈர்த்தது, அவை அதை ஆதரிக்க முன்வந்தன. சோவியத் ஒன்றியம் 60 வான்படை வீரர்களை அனுப்பியது; இந்தியா வட கொரியக் கப்பல்களையும் துறைமுகங்களைத் தாக்கிய ஒரு சீன சரக்குக் கப்பலையும் நிறுத்தி, கோட்டைகளைப் பாதுகாத்தது, சீனா இராசதந்திர உதவிகளை வழங்கிய போதிலும், அது கிளர்ச்சியாளர்களுக்கு ஆதரவளிப்பதாகக் குற்றம் சாட்டப்பட்டது; சீனத் தூதரக அதிகாரிகள் வட கொரியாவைத் தொடர்பு கொண்டதாகக் கூறப்படுகிறது. வடகொரியா கிளர்ச்சியாளர்களுக்கு ஆயுதங்களையும் வெடிமருந்துகளையும் வழங்கியது.
# கழலை நசிவுக்காரணி

கழலை நசிவுக்காரணி-ஆல்ஃபாவின் முப்படி வடிவம் (1.4 Å நுணுக்கம்). வெவ்வேறு வண்ணங்கள் வெவ்வேறு ஒற்றைப்படிகளைக் குறிகின்றது.]]  
**கழலை நசிவுக்காரணிகள்** (Tumor necrosis factors) [அல்லது கழலை நசிவுக்காரணி குடும்பம் (TNF family)] என்பவை உயிரணுக்களின் உயிரிழப்பை (உயிரணு தன்மடிவு; apoptosis) விளைவிக்கக் கூடிய சைட்டோகைன் (உயிரணு தொடர்பி-செயலூக்கி) களின் குழுமத்தைக் குறிக்கும். இக்குடும்பத்தின் முதல் இரண்டு உறுப்பினர்களாகக் கண்டறியப்பட்டவை:  
- கழலை நசிவுக்காரணி-ஆல்ஃபா (TNFα), இப்பிரிவின் நன்கு அறியப்பட்ட உறுப்பினராகும். ஒற்றைக் குழியத்தால் உருவாக்கப்படுகிற உயிரணு நச்சான கழலை நசிவுக் காரணியானது புற்றுக் கட்டி தேய்வு (tumor regression), நச்சூட்டு அதிர்ச்சி (septic shock), உடல் மெலிவுச் சீர்கேடு (cachexia) ஆகியவற்றில் உள்ளார்ந்தவையாகக் கருதப்படுகிறது. இப்புரதமானது முழுமையடைந்த, சுரக்கப்படுகிற சைட்டோகைனில் காணப்படாத அசாதாரண நீளத்துடன், பிறழ்வான சமிக்ஞை வரிசையினைக் கொண்ட முன்-வளரூக்கியாக முதலில் ஆக்கப்படுகிறது. சிறிய நீர்விலக்கும் அமினோ அமிலங்களின் நீட்சியானது கொழுமிய ஈரடுக்குகளில் இந்த முன்-வளரூக்கி நிலைகொள்ள உதவுகிறது. முன்-புரதக்கூறு துணிக்கப்பட்ட பிறகு, முழுமையடைந்த புரதமும், பகுதியாக முறைப்படுத்தப்பட்ட வளரூக்கியும் சுரக்கின்றன.
# 1987-89 ஜேவிபி புரட்சி

**1987-89 ஜேவிபி புரட்சி** அல்லது *1989 புரட்சி* மக்கள் விடுதலை முன்னணியால் இலங்கை அரசாங்கத்திற்கெதிராக மேற்கொள்ளப்பட்ட இரண்டாவது தோல்வியில் முடிந்த ஆயுதப் புரட்சியாகும். முதலாவது தோல்வியில் முடிந்த புரட்சிபோல் அல்லாது இரண்டாவது புரட்சி கடுமையற்ற முரண்பாடாக 1987 முதல் 1989 வரை ஜேவிபி மீளமைவிற்கான நிலைகுலைப்பு, படுகொலை, திடீர்த்தாக்குதல் படைகள், பொதுமக்கள் மீதான தாக்குதல் என இடம்பெற்றது.
# சக்கரதான மூர்த்தி

**சக்கரதான மூர்த்தி** என்பது சைவக் கடவுளான சிவபெருமானின் அறுபத்து நான்கு திருமேனிகளுள் ஒன்றாகும். திருமாலின் வேண்டுதலால் மகிழ்வடைந்த சிவபெருமான், சலந்தரனைக் கொல்ல உருவாக்கிய சக்கராயுதத்தினை தானம் செய்த கோலம் சக்கரதான மூர்த்தியாகும். இம்மூர்த்தியை *சக்கரதானர்* என்றும் அழைப்பர்.
# சக்கரதான மூர்த்தி

## வேறு பெயர்கள்

- மாலுக்குச் சக்கரம் அளித்தவர்
- சக்ரதாஸ்வரூப மூர்த்தி
-
# சக்கரதான மூர்த்தி

## உருவக் காரணம்

குபன் எனும் மன்னருக்காக ததீசி என்ற தவவலிமை மிகுந்த முனிவரிடம் திருமாலுக்கு போர் மூண்டது. அப்போது ததீசி முனிவர் மீது திருமால் தனது சக்கராயுதத்தினை ஏவினார். ஆனால் அச்சக்ராயுதம் ததீசி முனிவரின் தவவலிமையால் செயலற்றுப்போனது. ஆகவே உலகினைக் காக்கும் பொருட்டு திருமாலுக்கு மீண்டும் சக்ராயுதம் தேவைப்பட்டது.  
அதற்காக திருமால் சிவபெருமானை ஆயிரம் தாமரை மலர்களால் அர்ச்சனை செய்ய எண்ணினார்.
# கௌரிவரப்ரத மூர்த்தி

கௌரி வரப்ரத மூர்த்தி என்பது சைவ சமயக் கடவுளான சிவபெருமானின் அறுபத்து நான்கு திருமேனிகளுள் ஒன்றாகும். கருமை நிறமுடைய காளிக்கு பொன்நிற மேனியை வரமளித்து கௌரியாக மாற்றிய சிவபெருமான் உருவம் கௌரி வரப்ரத மூர்த்தியாகும்.
# கௌரிவரப்ரத மூர்த்தி

## திருவுருவக் காரணம்

மந்திர மலை சிவபெருமானை நோக்கி தவமிருந்து, பார்வதி சமேத சிவபெருமானாக தனக்கு காட்சியளிக்க வேண்டியது. அதனால் சிவபெருமான் பார்வதியுடன் அங்கு தங்கினார். பார்வதியிலிருந்து உருவம் பெருகின்ற பெண்ணொருத்தியால் மரணம் நிகழ வேண்டுமென பிரம்ம தேவரிடம் வரம் பெற்ற அரக்கனால் தேவர்களுக்கு துன்பம் நேர்ந்தது. அதனால் சிவபெருமான் காளியை அழைத்தபொழுது, தனது கருமை நிறத் தோற்றம் கண்டு மனம் வருந்தினார் காளி,. அதனால் பொன்நிற மேனியை சிவபெருமான் வரமாக அளித்தார். காளி கௌரியாக மாற வரமளித்த சிவபெருமான் கௌரிவரப்ரத மூர்த்தி என்று அழைக்கப்படுகிறார்.
# கொண்டையாங்குப்பம்

**கொண்டையாங்குப்பம்** (Kondaiyakuppam) திருவண்ணாமலை மாவட்டம், வந்தவாசி வட்டம், தெள்ளார் ஊராட்சி ஒன்றியத்தைச் சேர்ந்த கிராமம். இக்கிராமம் மாவட்ட எல்லைப் பகுதியில் அமைந்துள்ளது. திண்டிவனம், வந்தவாசி போன்றவை அருகிலுள்ள நகராட்சிகளாகும். இக்கிராமப் பஞ்சாயத்து 1918ம் ஆண்டு ஆரம்பிக்கப்பட்டது. இந்த கிராமம் மத்திய அரசின் நிர்மல் புரஸ்கார் விருது பெற்றது. தனி வருவாய் கிராமமாக பிரிக்காததால், கடந்த 2009-ஆம் ஆண்டு மே மாதம் நடந்த மக்களவை தேர்தலை இக்கிராம மக்கள் புறக்கணித்தனர். ஒரு வாக்கு கூட பதிவாகவில்லை.
# கொண்டையாங்குப்பம்

## மக்கள் வகைப்பாடு

இந்த கிராமத்தின் மொத்த மக்கள் தொகையான 2,025 பேரில் 1,150 பேர் வாக்குரிமை பெற்றுள்ளனர். இந்த ஊரில் ஆதிதிராவிடர் காலனி, அருந்ததியர் பாளையம், இந்திரா நகர், ஊத்துக்குளம் ஆகிய பகுதிகள் உள்ளன.
# கொண்டையாங்குப்பம்

## மண்வளமும் நீர்வளமும்

கொண்டையாங்குப்பம், 5,85,10 எக்டேர் பரப்பளவில் அமைந்துள்ளது. இங்கு, அனைத்து வகை மண் வகைகளும் காணப்படுகிறதென்றாலும், செம்மண் பகுதியே அதிக அளவில் உள்ளது. இக்கிராமத்தில், 6 குடிநீர் தேக்கத் தொட்டிகள் மூலம் குடி தண்ணீர் வழங்கப்படுகிறது. விவசாய நீர்பாசனத்திற்கு, கிணறுகள் பயன்படுத்தப்படுகின்றன. மேலும், இங்கு 12 குளங்கள் உள்ளன. நெல் பயிர் இங்கு முக்கியமான பயிரிடப்படுகிறது. இதுமட்டுமின்றி, தோட்டப்பயிர்களான கத்தரிக்காய், வெண்டைக்காய், புடலங்காய், கோவைக்காய், வெள்ளரிக்காய் போன்றவையும், கரும்பு, கேழ்வரகு, எள், மிளகாய், முள்ளங்கி போன்றவையும் பயிரிடப்படுகின்றன. இக்கிராமத்தில், ஏழு நெற்களங்கள் உள்ளன.
# கொண்டையாங்குப்பம்

## போக்குவரத்து

சென்னையிலிருந்து,130 கிலோமீட்டர் தொலைவிலும், திருவண்ணாமலையிலிருந்து, 73 கிலோமீட்டர் தொலைவிலும் இக்கிராமம் அமைந்துள்ளது.
திண்டிவனத்திலிருந்து, 25, 10 ஆகிய எண் கொண்ட அரசுப் பேருந்துகளும், வந்தவாசியிலிருந்து, 9, 10, 13 ஆகிய பேருந்துகளும் இயக்கப்படுகின்றன. சென்னை கிண்டியிலிருந்து, தெள்ளார் வரை இயக்கப்படும் பேருந்து, கொண்டையாங்குப்பம் வழியாகச் செல்கிறது.
# கொண்டையாங்குப்பம்

## இதர வசதிகள்

இங்கு, ஆரம்பப்பள்ளியும், நடுநிலைப்பள்ளியும், சத்துணவுக்கூடமும் உள்ளன. பொது நூலக வசதியும் உள்ளது. இவ்வூருக்கென தனி நியாயவிலைக் கடை மட்டுமல்லாது, மகளிர் குழு கட்டிடம், சுகாதார கட்டிட வளாகம் போன்றவையும் உள்ளன. அஞ்சல் அலுவலகம் மாவலவாடி கிராமத்தில் உள்ளது. இக்கிராமத்திற்கு நல்ல சாலை வசதி உள்ளது. இங்கு, அனைத்து தெருக்களிலும் சிமெண்ட் சாலை போடப்பட்டுள்ளது.
# கொண்டையாங்குப்பம்

## கோவில்களும் விழாக்களும்

இக்கிராமத்தில், திரவுபதி அம்மன், பொன்னியம்மன் கோவில்கள், பெருமாள் கோவில், வினாயகர் கோவில்கள் உள்ளன. இந்த ஊரில், பாரத திருவிழா மிகவும் பிரசித்தி பெற்றது. 15 நாட்கள் பாரத சொற்பொழிவும், 14 நாட்கள் தெருக்கூத்தும் நடத்தப்படுகின்றன. இந்த ஊரில் பொங்கல் பண்டிகை, தீபாவளி, தை அமாவாசை, பெருமாளுக்கு உகந்த சனிக்கிழமை பஜனை, வருடப்பிறப்பு ஆகியவை மிகவும் சிறப்பாக கொண்டாடப்படுகின்றன.